### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. maj 2025 har vedtaget Magistratens foranstående indstilling af 20. maj 2025.

###

.

### Resume

Det styrkede affaldstilsyn og myndighedsbehandling af nedrivningsplaner er to obligatoriske myndighedsopgaver, der tilfalder alle landets kommuner. Disse to myndighedsopgaver er en udmøntning af den politiske aftale ’Klimaplan for en grøn affaldssektor og Cirkulær økonomi’ fra 2020, som er indgået mellem regeringen og en bred vifte af folketingets partier. Med denne nationale klima-plan er der enighed om, at affaldssektoren skal bidrage til at indfri målsætninger om at reducere drivhusgasudledninger. Kommunens opgaver, i forbindelse med det styrkede affaldstilsyn og det øgede fokus på nyttiggørelse af materialer fra bygge- og nedrivningsarbejdet, finansieres fuldt ud via gebyr, som fra den 1. juli 2025 udgør 690 kr. pr. time.

### Beslutningspunkter

Det indstilles at byrådet:

At 1) godkender gebyret på 690 kr. pr. time for det styrkede affaldstilsyn fra 2025 og frem.

At 2) godkender gebyret på 690 kr. pr. time for myndighedsbehandling af nedrivningsplaner fra 2025 og frem.

At 3) godkender en udgifts- og indtægtsbevilling på i alt 1,3 mio. kr. i 2025 og på 2,5 mio. kr. fra 2026.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-05-2025

Jack Nilsson: 8

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Magistratsafdelingen for Teknik og Miljøs indstilling af 8. maj 2025.

Johnny Bech var forhindret i at deltage i sagens behandling.